pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด สธ. เผยอ่างทองระดับน้ำลดลง ไม่กระทบจุดฉีดวัคซีนโควิด เร่งฉีดให้ได้ตามเป้าหมาย
วันศุกร์ที่ 8 ตุลาคม 2564
ปลัด สธ. เผยอ่างทองระดับน้ําลดลง ไม่กระทบจุดฉีดวัคซีนโควิด เร่งฉีดให้ได้ตามเป้าหมาย
ปลัดกระทรวงสาธารณสุข เผย จ.อ่างทอง ระดับน้ําเริ่มลด มี รพ.สต.ได้รับผลกระทบจากน้ําท่วม 2 แห่ง แต่ไม่กระทบจุดฉีดวัคซีนโควิด สั่งเฝ้าระวังสถานการณ์ต่อเนื่อง เตรียมพร้อมดูแลประชาชนและผู้ประสบภัย ส่วนสถานการณ์โควิด 19 สามารถควบคุมโรคได้ดี
ผู้ติดเชื้อลดลงเหลือวันละ 20-30 รายกําชับเร่งฉีดวัคซีนให้ได้ตามเป้าหมาย
วันนี้ (8 ตุลาคม 2564) ที่ โรงพยาบาลอ่างทอง จ.อ่างทอง นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์ธงชัย กีรติหัตถยากร รองปลัดกระทรวงสาธารณสุข และนายแพทย์พูลลาภฉันทวิจิตรวงศ์ ผู้ตรวจราชการกระทรวงสาธารณสุข เขตสุขภาพที่ 4 ลงพื้นที่ตรวจเยี่ยมให้กําลังใจ ติดตามผลกระทบจากสถานการณ์น้ําท่วม การควบคุมโรคโควิด 19 และการจัดบริการฉีดวัคซีน
นายแพทย์เกียรติภูมิ กล่าวว่า สถานการณ์น้ําท่วม จ.อ่างทอง มีพื้นที่ได้รับผลกระทบ 5 อําเภอ 47 ตําบล 219 หมู่บ้าน 5,116 หลังคาเรือน รวม 15,328 คน เจ้าหน้าที่สาธารณสุขได้รับผลกระทบ 7 ราย ไม่มีผู้เสียชีวิต จากการออกหน่วยแพทย์เคลื่อนที่ตรวจรักษาประชาชน โรคที่พบบ่อยคือ น้ํากัดเท้า 417 ราย อาการระบบกล้ามเนื้อและกระดูก 332 ราย และระบบผิวหนัง แพ้ ผื่นคัน 217 ราย มีสถานบริการสาธารณสุขได้รับผลกระทบ2 แห่ง คือ รพ.สต.ป่าโมก และ รพ.สต.บ้านเลน แต่ยังให้บริการได้ ส่วนโรงพยาบาลอื่นๆ และจุดฉีดวัคซีนโควิด 19ไม่ได้รับผลกระทบ
"ขณะนี้ระดับน้ําเริ่มลดลงเล็กน้อย อยู่ที่ประมาณ 9 เมตร หากระดับน้ําขึ้นสูงถึง 10 เมตร โรงพยาบาลอ่างทองจะมีความเสี่ยงถูกน้ําท่วม ได้เตรียมแผนรองรับสถานการณ์แล้ว ทั้งเฝ้าระวังปิดจุดเสี่ยงน้ําท่วม โดยเฉพาะระบบประปาและบําบัดน้ําเสีย เตรียมเคลื่อนย้ายอุปกรณ์ไว้ที่ปลอดภัย สํารองออกซิเจน เชื้อเพลิง ยา เวชภัณฑ์การเคลื่อนย้ายผู้ป่วย ขณะนี้มีผู้ป่วยโควิด 23 ราย โดยผู้ป่วยสีแดงจะส่งต่อโรงพยาบาลสระบุรี และสีเหลืองส่งต่อโรงพยาบาลชุมชน พร้อมออกหน่วยดูแลผู้ป่วยติดบ้านติดเตียง จัดส่งยาถึงบ้าน และเปิดโรงพยาบาลสนามดูแลผู้ป่วย" นายแพทย์เกียรติภูมิ กล่าว
นายแพทย์เกียรติภูมิ กล่าวต่อว่า สําหรับสถานการณ์โรคโควิด 19 จ.อ่างทอง มีแนวโน้มลดลง พบผู้ติดเชื้อวันละ 20-30 ราย ใช้ระบบการดูแลรักษาที่ชุมชน (Community Isolation)มีทั้งหมด 35 แห่งใน 7 อําเภอ รวม 1,268 เตียง ส่วนผู้ป่วยอาการรุนแรงที่รักษาในโรงพยาบาลลดลงต่อเนื่อง โรงพยาบาลอ่างทองมีผู้ป่วยใส่ท่อช่วยหายใจเหลือ 2 ราย ขณะที่การฉีดวัคซีนโควิด 19 เข็มที่ 1 ฉีดได้ 96,154 ราย คิดเป็นร้อยละ 32.96 ของประชากร กลุ่มผู้สูงอายุ 60 ปีขึ้นไป ฉีดแล้วร้อยละ 47.22 กลุ่มนักเรียนอายุ 12-17 ปี แสดงความประสงค์ 16,762 คน ฉีดแล้ว 2,000 กว่าคน ได้กําชับให้เร่งรัดการฉีดวัคซีนให้ได้ตามเป้าหมาย ร้อยละ 50 ในสิ้นเดือนตุลาคม รวมถึงเฝ้าระวังการติดเชื้อ เน้นการตรวจคัดกรองเชิงรุกกลุ่มเสี่ยงด้วยATKเพื่อไม่ให้เกิดการระบาดใหญ่
*********************************** 8 ตุลาคม 2564
รัฐบาลไทย-ข่าวทำเนียบรัฐบาล-รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 6
วันเสาร์ที่ 28 สิงหาคม 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 6
คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) รถไฟฟ้ามหานครสายฉลองรัชธรรม (MRT สายสีม่วง) โครงการรถไฟฟ้าสายสีชมพู ช่วงแคราย - มีนบุรี และ ส่วนต่อขยาย ช่วงสถานีศรีรัช - เมืองทองธานี
วันนี้ (28 สิงหาคม 2564) การรถไฟฟ้าขนส่งมวลชนแห่งประเทศไทย (รฟม.) ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ภายใต้กิจกรรม “กล่องทันใจเติมความสุขให้ประชาชน ครั้งที่ 2” เป็นวันที่ 6 โดยได้มอบอาหารกล่อง จํานวน 1,000 กล่อง เพื่อแจกจ่ายให้แก่ประชาชนที่อยู่บริเวณหน้าร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) รถไฟฟ้ามหานครสายฉลองรัชธรรม (MRT สายสีม่วง) โครงการรถไฟฟ้าสายสีชมพู ช่วงแคราย - มีนบุรี และ ส่วนต่อขยาย ช่วงสถานีศรีรัช - เมืองทองธานี ดังนี้
1. ร้านแซ่บสวีท อยู่บริเวณสถานีพหลโยธิน รถไฟฟ้ามหานคร สายเฉลิมรัชมงคล (MRT สายสีน้ําเงิน) หน้าปากซอยพหลโยธิน 22 ตรงข้ามเซ็นทรัลลาดพร้าว
พิกัดร้าน https://goo.gl/maps/m7UaGgf2qTNrDzun8
2. ร้านชาบูบีบี อยู่บริเวณสถานีตลาดบางใหญ่ รถไฟฟ้ามหานคร สายฉลองรัชธรรม (MRT สายสีม่วง) ติดถนนกาญจนาภิเษก ห่างจากสถานีตลาดบางใหญ่ 600 เมตร
พิกัดร้าน https://goo.gl/maps/v1k4VL9g7aRsyuvc8
3. ร้านเป็ดย่างเรวดี อยู่บริเวณสถานีสะพานพระนั่งเกล้า โครงการรถไฟฟ้าสายสีชมพู ช่วงแคราย - มีนบุรี
พิกัดร้าน https://goo.gl/maps/HkLChDxfSCG5Noru5
4. ร้านข้าวต้มทันใจ อยู่บริเวณสถานีเลี่ยงเมืองปากเกร็ด โครงการรถไฟฟ้าสายสีชมพู ช่วงแคราย - มีนบุรี ภายในโรงอาหารใหม่ ตึกจัสมิน
พิกัดร้าน https://goo.gl/maps/8DJp7yjVyUkB6vmw6
5. ร้าน Have a drink by patcharee อยู่บริเวณสถานีเมืองทองธานี โครงการรถไฟฟ้าสายสีชมพูส่วนต่อขยาย ช่วงสถานี ศรีรัช - เมืองทองธานี
พิกัดร้าน https://goo.gl/maps/mv8TsgjbbmAoqTMr6
โดยท่านที่สนใจสามารถตามไปอุดหนุนและให้กําลังใจร้านค้าได้ตามลิงก์ข้างต้น ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดําเนินมาอย่างต่อเนื่อง โดยได้จัดขึ้นเป็นครั้งที่ 2 ของปีนี้ หลังจากครั้งแรกที่ รฟม. ได้สนับสนุนร้านอาหารตามแนวสายทางรถไฟฟ้าเพื่อนําไปมอบให้แก่บุคลากรทางการแพทย์ และโรงพยาบาลสนาม รวมจํานวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง รวมจํานวนทั้งสิ้น 16,000 กล่อง โดยมีระยะเวลาดําเนินกิจกรรมตั้งแต่วันที่ 23 – 30 สิงหาคม 2564 สามารถติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-นายกฯ เยี่ยมชมสถานประกอบการ พอใจโครงการ
วันศุกร์ที่ 10 กันยายน 2564
นายกฯ เยี่ยมชมสถานประกอบการ พอใจโครงการ
นายกฯ เยี่ยมชมสถานประกอบการ พอใจโครงการ "Factory Sandbox" ป้องกันการติดเชื้อในคลัสเตอร์โรงงาน เล็งหาแนวทางช่วยโรงงานขนาดเล็ก จัดทํา Bubble & Seal/Factory Sandbox
วันนี้ (10 กันยายน 2564) เวลา 08.40 น. นายธนกร วังบุญคงชนะ โฆษกประจําสํานักนายกรัฐมนตรีเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมสถานประกอบการที่เข้าร่วมโครงการ "Factory Sandbox" ณ บริษัท เอสบี อุตสาหกรรมเครื่องเรือน จํากัด มีพนักงานที่เป็นผู้ประกันตน จํานวน 1,815 คน โดยนายจ้างและหน่วยงานที่เกี่ยวข้องจะร่วมกันจัดให้ลูกจ้างและบุคลากรในสถานประกอบกิจการตรวจหาเชื้อด้วยวิธี RT-PCR มีการคัดแยกผู้ติดเชื้อ ประสานส่งตัวผู้ติดเชื้อไปเข้ารับการรักษา รวมถึงจัดให้ลูกจ้างและบุคลากรในสถานประกอบกิจการฉีดวัคซีนเสริมสร้างภูมิคุ้มกันให้ร่างกาย โดยไม่ต้องหยุดประกอบกิจการ
โอกาสนี้ นายกรัฐมนตรี กล่าวมอบนโยบายว่า รัฐบาลได้ให้ความสําคัญกับการป้องกันและควบคุมการแพร่ระบาดของโรคโควิด-19 ในสถานประกอบการ วันนี้ ได้นําร่องพื้นที่แรกในโรงงานอุตสาหกรรม "Factory Sandbox" โดยบูรณาการกับหน่วยงานต่าง ๆ ในพื้นที่ ให้กับผู้ประกอบการและแรงงานในโรงงานปฏิบัติเชิงรุกตามมาตรการที่กําหนด เน้นการตรวจคัดกรองอย่างเป็นระบบ การรักษาพยาบาลอย่างทันท่วงที การฉีดวัคซีนให้แรงงาน การควบคุมโรคอย่างเข้มงวด และป้องกันการติดเชื้อในคลัสเตอร์โรงงาน สร้างสมดุลระหว่างมาตรการด้านสาธารณสุขและการขับเคลื่อนเศรษฐกิจของประเทศให้เดินหน้าต่อไปได้
นายกรัฐมนตรียังห่วงสถานประกอบการขนาดเล็กที่ไม่สามารถเข้าถึงการขอรับวัคซีน และบริการต่าง ๆ ในขณะที่การดําเนินมาตรการ Bubble & Seal หรือ Factory Sandbox ทําให้กับผู้ประกอบการมีภาระมากขึ้น ซึ่งรัฐบาลจะหามาตรการช่วยสนับสนุนสภาพคล่องในการดําเนินการต่อไป ทั้งนี้ จะให้ทุกหน่วยงานร่วมกันหามาตรการการจ้างงาน มาตรการพยุงการจ้างงาน ช่วยเหลือให้แรงงานในสถานประกอบการยังมีรายได้ต่อไป ในช่วงโควิด-19 แพร่ระบาดอยู่ในขณะนี้ จากนั้น นายกรัฐมนตรีตรวจเยี่ยมผู้ประกันตนที่เข้ารับการตรวจ RT-PCR ณ อาคารสนามกีฬา
...................
รัฐบาลไทย-ข่าวทำเนียบรัฐบาล-ธปท. และสมาคมธนาคารไทย
วันจันทร์ที่ 18 ตุลาคม 2564
ธปท. และสมาคมธนาคารไทย
ชี้แจงกรณีการตัดเงินที่ผิดปกติผ่านบัตรเครดิตและบัตรเดบิตของลูกค้าจํานวนมาก
ตามที่ปรากฏข่าวพบลูกค้าผู้ถือบัตรเครดิตและบัตรเดบิตจํานวนมากประสบปัญหาการทํารายการชําระเงินโดยที่ไม่ได้ทําธุรกรรมด้วยตนเอง ธนาคารแห่งประเทศไทย และสมาคมธนาคารไทย ได้รับทราบปัญหาและได้ตรวจสอบสถานการณ์ดังกล่าว โดยเบื้องต้นพบว่า มิได้เกิดจากการรั่วไหลของข้อมูลจากธนาคาร แต่เป็นรายการที่เกิดจากการทําธุรกรรมชําระค่าสินค้าและบริการกับร้านค้าออนไลน์ที่จดทะเบียนในต่างประเทศเป็นส่วนใหญ่ และไม่ใช่แอปดูดเงินตามที่ปรากฏเป็นข่าว
ขณะนี้ธนาคารเจ้าของบัตรได้ดําเนินการระงับการใช้บัตรของลูกค้าที่มีรายการผิดปกติ และติดต่อลูกค้า รวมทั้งอยู่ระหว่างดําเนินการตรวจสอบร้านค้าที่มีธุรกรรมที่ผิดปกติเหล่านี้
นอกจากนี้ ลูกค้าที่ตรวจสอบพบความผิดปกติของรายการธุรกรรมด้วยตนเอง สามารถติดต่อคอลเซ็นเตอร์หรือสาขาของธนาคารผู้ออกบัตรเพื่อแจ้งตรวจสอบและยืนยันการทําธุรกรรมในทันที โดยธนาคารจะดูแลแก้ไขปัญหาที่เกิดขึ้น และเร่งคืนเงินให้กับลูกค้าที่ได้รับความเสียหายตามขั้นตอนของธนาคารโดยเร็วต่อไป
ธปท. และสมาคมธนาคารไทย ให้ความสําคัญอย่างยิ่งกับความปลอดภัยในการทําธุรกรรมทางการเงิน และการคุ้มครองข้อมูลส่วนบุคคลของลูกค้า โดยธนาคารพาณิชย์มีระบบการรักษาความมั่นคงปลอดภัยและมีการตรวจสอบการทําธุรกรรมที่ผิดปกติอย่างต่อเนื่อง เมื่อพบรายการที่ผิดปกติ ธนาคารจะแจ้งลูกค้าเพื่อตรวจสอบและยืนยันรายการธุรกรรม และพร้อมจะดูแลลูกค้าด้วยความรับผิดชอบเสมอ
ธนาคารแห่งประเทศไทย
สมาคมธนาคารไทย
17 ตุลาคม 2564
รัฐบาลไทย-ข่าวทำเนียบรัฐบาล-“สาธิต” เปิดประชุมเสริมศักยภาพ “อสม. หมอคนที่ 1 ที่พึ่งชุมชน คนรักษ์สุขภาพ”
วันพุธที่ 17 สิงหาคม 2565
“สาธิต” เปิดประชุมเสริมศักยภาพ “อสม. หมอคนที่ 1 ที่พึ่งชุมชน คนรักษ์สุขภาพ”
รัฐมนตรีช่วยว่าการกระทรวงสาธารณสุข เปิดประชุมเสริมศักยภาพ อสม.ในการทําหน้าที่หมอคนที่ 1 และยกระดับสู่การเป็น “สมาร์ท อสม.” ดูแลสุขภาพประชาชน โดยเฉพาะผู้ป่วย 3 กลุ่ม ได้แก่ ผู้ป่วยโรคไม่ติดต่อเรื้อรัง ผู้ป่วยโรคไตเรื้อรัง และผู้สูงอายุติดบ้าน ติดเตียง
รัฐมนตรีช่วยว่าการกระทรวงสาธารณสุข เปิดประชุมเสริมศักยภาพ อสม.ในการทําหน้าที่หมอคนที่ 1 และยกระดับสู่การเป็น “สมาร์ท อสม.” ดูแลสุขภาพประชาชน โดยเฉพาะผู้ป่วย 3 กลุ่ม ได้แก่ ผู้ป่วยโรคไม่ติดต่อเรื้อรัง ผู้ป่วยโรคไตเรื้อรัง และผู้สูงอายุติดบ้าน ติดเตียง สร้างคุณภาพชีวิตที่ดีให้กับประชาชนด้วยกลไก 3 หมอ พร้อมเป็นแกนนําสุขภาพ ต้นแบบการปรับเปลี่ยนพฤติกรรมสุขภาพในชุมชน
วันนี้ (17 สิงหาคม 2565) ที่โรงแรมโกลเด้น ซิตี้ จังหวัดระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดประชุมเสริมศักยภาพ อสม. ในการทําหน้าที่หมอคนที่ 1 และยกระดับสู่การเป็น “สมาร์ท อสม.” โดยมี นพ.สุระ วิเศษศักดิ์ รองปลัดกระทรวงสาธารณสุข และ นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ พร้อมด้วยผู้บริหารกระทรวง และภาคีเครือข่าย อสม. เข้าร่วม
ดร.สาธิต กล่าวว่า กระทรวงสาธารณสุขมีนโยบายพัฒนาระบบสุขภาพปฐมภูมิเข้มแข็ง ให้คนไทยทุกครอบครัวมีหมอประจําตัว 3 คน ดูแลสุขภาพประชาชน โดยมีอาสาสมัครสาธารณสุขประจําหมู่บ้าน หรือ อสม. เป็นหมอคนที่ 1 ร่วมกับหมอคนที่ 2 และ 3 ซึ่งการผลักดันให้ประชาชนเกิดความเข้มแข็งทางสุขภาพนั้น อสม. ซึ่งเป็นผู้ที่มีความใกล้ชิดกับชุมชนมากที่สุดถือเป็นกลไกสําคัญ กระทรวงสาธารณสุขจึงร่วมกับกองทุนสนับสนุนการสร้างเสริมสุขภาพ (สสส.) จัดประชุมเชิงปฏิบัติการเสริมสร้างศักยภาพการจัดการสุขภาพชุมชน เพื่อการพึ่งตนเองด้านสุขภาพ โดยอาสาสมัครสาธารณสุขประจําหมู่บ้านขึ้น ภายใต้แนวคิด “หมอคนที่ 1 ที่พึ่งชุมชน คนรักษ์สุขภาพ” เพื่อสนับสนุนและเสริมศักยภาพ อสม. ในการทําหน้าที่เป็นหมอคนที่ 1 และยกระดับสู่การเป็น “สมาร์ท อสม.”ที่เข้มแข็ง ช่วยดูแลสุขภาพของประชาชน โดยเฉพาะกลุ่มเป้าหมาย 3 กลุ่ม ได้แก่ 1.ผู้ป่วยโรคไม่ติดต่อเรื้อรัง (NCD) 2.ผู้ป่วยโรคไตเรื้อรัง (CKD) และ 3.ผู้สูงอายุติดบ้าน ติดเตียง (LTC) ให้มีคุณภาพชีวิตที่ดีทั้งด้านสุขภาพร่างกาย จิตใจ สังคม และสภาพแวดล้อม
โดยในปี 2565 อสม.มีการดําเนินงานในฐานะหมอประจําบ้าน มีผลสําเร็จในการร่วมพัฒนาคุณภาพชีวิตกลุ่มเป้าหมายให้ดีขึ้น โดยแบ่งเป็น กลุ่มผู้สูงอายุ 60 ปีขึ้นไป 599,842 ราย ผู้ป่วย 7 กลุ่มโรค 407,285 ราย และกลุ่มเสี่ยงหรือผู้ป่วยโควิด 276,159 ราย รวม 1,283,286 ราย คิดเป็นร้อยละ 96 จากเป้าหมายที่ตั้งไว้ 1,342,409 ราย โดยจะเดินหน้าดําเนินงานให้ได้ตามเป้าหมายที่ตั้งไว้ ก่อนสิ้นปีงบประมาณ 2565
นอกจากนี้ ยังได้ส่งเสริมให้ อสม. ทําหน้าที่เป็นแกนนําสุขภาพ โดยเป็นต้นแบบด้านการปรับเปลี่ยนพฤติกรรมสุขภาพในชุมชน และสนับสนุนความเข้มแข็งขององค์กร อสม. ให้มีศักยภาพและเป็นกลไกสนับสนุนการจัดการสุขภาพชุมชน เพื่อการพึ่งตนเองด้านสุขภาพอีกด้วย
************************************ 17 สิงหาคม 2565
รัฐบาลไทย-ข่าวทำเนียบรัฐบาล-ดีอีเอส เตือนระวังข่าวปลอมหลอกลงทุน
วันอาทิตย์ที่ 26 มิถุนายน 2565
ดีอีเอส เตือนระวังข่าวปลอมหลอกลงทุน
ดีอีเอส เตือนระวังข่าวปลอมหลอกลงทุน
ดีอีเอสเตือนระวังมิจฉาชีพปล่อยข่าวปลอมหลอกลงทุนปั้นโพรไฟล์ให้น่าเชื่อถือแอบอ้างชื่อแพลตฟอร์มโซเชียลระดับโลกก.ล.ต.และบริษัทใหญ่
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่ 17-23มิ.ย.65โดยศูนย์ต่อต้านข่าวปลอมพบจํานวนข้อความที่เข้ามา11,715,307 ข้อความหลังการคัดกรองแล้วมีข้อความที่ต้องดําเนินการตรวจสอบ274ข้อความรวมจํานวนเรื่องที่ต้องดําเนินการตรวจสอบทั้งหมด127เรื่อง
โดยพบว่ามีมิจฉาชีพออนไลน์เริ่มหันมาใช้ข่าวปลอมเพื่อหลอกลวงคนมาลงทุนมีทั้งการอ้างชื่อแพลตฟอร์มโซเชียลระดับโลกอ้างชื่อก.ล.ต.และบริษัทใหญ่หวังสร้างความน่าเชื่อถือซึ่งอยากขอความร่วมมือจากประชาชนว่าเมื่อพบข่าวลักษณะนี้ที่ส่งต่อๆกันมาทางโซเชียลอย่าหลงเชื่อเพื่อจะได้ไม่เกิดความสูญเสียทรัพย์สิน
ทั้งนี้ข่าวปลอมที่มีคนสนใจสูงสุด10อันดับแรกได้แก่อันดับ1เรื่องFacebookและLineเชิญชวนเปิดพอร์ตลงทุนได้รับใบรับรอง/อยู่ภายใต้การควบคุมของสํานักงานก.ล.ต.อันดับ2บริษัทอสังหาริมทรัพย์โฆษณาบนFacebookเชิญชวนลงทุนที่ให้ผลตอบแทนสูงอันดับ3บัตรสวัสดิการแห่งรัฐเตรียมรับเงินพิเศษ1,000บาทกดเงินสดใช้ได้เงินเข้า18มิ.ย. 65อันดับ4ผู้ที่มีชื่อเป็นเจ้าบ้านได้รับเงินเยียวยา15,000บาทอันดับ5เล่นมือถือในที่มืดนานทําให้เป็นมะเร็งตาหรือตาบอดถาวร
อันดับ6ใช้นิ้วนวดบริเวณรอบดวงตาช่วยทําให้สายตาดีขึ้นอันดับ7กระเทียมโทนสามารถรักษามะเร็งกระเพาะอาหารอันดับ8กรมสรรพากรเริ่มเก็บภาษีทุกวัดอันดับ9มัสยิดเกิน100แห่งทั่วเมืองเชียงใหม่และอันดับ10ธ.ออมสินปล่อยสินเชื่อเพื่อคุณให้ยืม30,000บาทผ่อนเดือนละ1,500บาทผ่านไลน์@667etrrp
“เมื่อได้รับข้อมูลผ่านโซเชียลอย่าหลงเชื่อในทันทีไม่ส่งหรือแชร์ควรตรวจสอบให้รอบด้านก่อนหรือแจ้งข้อมูลมายังศูนย์ต่อต้านข่าวปลอมเพื่อช่วยประสานงานกับหน่วยงานที่เกี่ยวข้องตรวจสอบและยืนยันข้อเท็จจริงต่อไปรวมทั้งสามารถติดตามข่าวที่มีการตรวจสอบและเผยแพร่แล้วผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*************
รัฐบาลไทย-ข่าวทำเนียบรัฐบาล-รัฐบาลเดินหน้าแก้ปัญหาส่งออกข้ามพรมแดนไปจีน ครม.เห็นชอบเปิดด่านเพิ่ม 7 แห่ง
วันพุธที่ 8 กันยายน 2564
รัฐบาลเดินหน้าแก้ปัญหาส่งออกข้ามพรมแดนไปจีน ครม.เห็นชอบเปิดด่านเพิ่ม 7 แห่ง
รองโฆษกฯ เผยรัฐบาลเดินหน้าแก้ปัญหาส่งออกข้ามพรมแดนไปจีน ครม.เห็นชอบเปิดด่านเพิ่ม 7 แห่ง
วันนี้ (8 ก.ย.64) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เพื่อเป็นการแก้ไขปัญหาจราจรติดขัดบริเวณด่านพรมแดน ซึ่งทําให้การผ่านแดนใช้เวลานานส่งผลกระทบต่อสินค้าเกษตรไทย ที่ประชุมคณะรัฐมนตรีเมื่อวานนี้ (7 ก.ย.) ได้เห็นชอบเพิ่มจุดนําเข้าและส่งออกในภาคผนวกของพิธีสารว่าด้วยข้อกําหนดในการกักกันโรคและตรวจสอบสําหรับการส่งออกและนําเข้าผลไม้ผ่านประเทศที่ 3 โดยกระทรวงเกษตรและสหกรณ์ได้หารือกับสํานักงานศุลากรจีน มีความเห็นชอบร่วมกันเพิ่มจุดนําเข้าและส่งออกจํานวน 7 ด่าน คือ
จีนเพิ่มจุดนําเข้าและส่งออก จํานวน 6 ด่าน ดังนี้ 1.ด่านหลงปัง 2.ด่านรถไฟโม่ฮาน 3.ด่านสุยโข่ว 4.ด่านเห่อโข่ว 5.ด่านรถไฟเห่อโข่ว และ6.ด่านเทียนป่าว โดยด่านที่เพิ่มขึ้นนี้เป็นการเตรียมความพร้อมการเปิดด่านสากลใหม่ของจีน ซึ่งจะช่วยอํานวยความสะดวกทําให้ผู้ส่งออกผลไม้ไทยนําผลไม้เข้าจีนได้รวดเร็วขึ้น
ไทยเพิ่มจุดนําเข้าและส่งออก จํานวน 1 ด่านได้ แก่ด่านหนองคาย เพื่อรองรับการส่งสินค้าผ่านรถไฟความเร็วสูงของลาว-จีน
---------------
รัฐบาลไทย-ข่าวทำเนียบรัฐบาล-"ปลัดกระทรวงกลาโหมเป็นประธานในพิธีมอบรางวัลโครงการประกวดศาลทหารต้นแบบดีเด่น ระยะที่2"
วันพฤหัสบดีที่ 18 พฤศจิกายน 2564
"ปลัดกระทรวงกลาโหมเป็นประธานในพิธีมอบรางวัลโครงการประกวดศาลทหารต้นแบบดีเด่น ระยะที่2"
ในวันพฤหัสบดีที่ 18 พฤศจิกายน 2564 พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีมอบรางวัลโครงการประกวดศาลทหารต้นแบบดีเด่น ระยะที่ 2 (การพัฒนาบุคลากรในศาลทหาร) ณ ห้องสุรศักดิ์มนตรี ในศาลาว่าการกลาโหม
สําหรับโครงการศาลทหารต้นแบบมีวัตถุประสงค์ในการยกระดับและพัฒนาความสามารถในการปฏิบัติหน้าที่ของบุคลากรในศาลทหาร เพื่อให้ศาลทหารมีการพัฒนาอย่างต่อเนื่องซึ่งสอดคล้องกับนโยบายของรัฐมนตรีว่าการกระทรวงกลาโหมในการส่งเสริมและพัฒนาการอํานวยความยุติธรรมในศาลทหาร ตลอดจนสอดคล้องกับแผนการปฏิรูปประเทศด้านกระบวนการยุติธรรม โดยโครงการนี้มีระยะเวลาในการดําเนินการ ระหว่างเดือนมกราคม ถึง กรกฎาคม 2564 มีเป้าหมายในการพัฒนาบุคลากรในศาลทหาร ได้แก่ ตุลาการพระธรรมนูญฝ่ายศาลมณฑลทหาร อัยการศาลมณฑลทหารบก และ จ่าศาลมณฑลทหารบก โดยการวัดผลการประเมินการปฏิบัติหน้าที่
#ศาลทหารต้นแบบดีเด่น
รัฐบาลไทย-ข่าวทำเนียบรัฐบาล-อย่าเชื่อ! อย่าแชร์! วัคซีน "แอสตร้าเซนเนก้า" ล็อต CTMAV509 หมดอายุ
วันศุกร์ที่ 18 มิถุนายน 2564
อย่าเชื่อ! อย่าแชร์! วัคซีน "แอสตร้าเซนเนก้า" ล็อต CTMAV509 หมดอายุ
....
จากกรณีที่มีการแชร์ต่อ ๆ กันในโลกออนไลน์เกี่ยวกับ วัคซีนแอสตร้าเซนเนก้า ล็อต CTMAV 509 ว่า ใครที่ไปฉีดเมื่อวันที่ 15 มิ.ย. 64 แปลว่า ได้รับวัคซีนหมดอายุเข้าสู่ร่างกาย
.
กระทรวงสาธารณสุข ชี้แจงว่า ข้อมูลดังกล่าว "ไม่เป็นความจริง" วัคซีนทุกล็อตที่ได้รับจากบริษัท หลังจากการตรวจสอบคุณภาพแล้ว จะถูกจัดส่งลงพื้นที่เพื่อให้บริการประชาชนทันที ดังนั้น วัคซีนล็อต CTMAV509 จึงฉีดหมดไปก่อนที่จะหมดอายุนานแล้ว
.
ขอให้ประชาชนอย่าหลงเชื่อข้อมูลดังกล่าว และไม่ส่งต่อหรือแชร์ข้อมูล เพราะพิสูจน์แล้วว่าไม่ได้ช่วยให้สถานการณ์ดีขึ้น แต่กลับสร้างความตระหนกให้กับสังคม
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐจัดสัมมนาใหญ่ “โอกาสและความท้าทายจากความสัมพันธ์ไทย-ซาอุ” สร้างการรับรู้ผ่าน FB live เพจ “ข่าว ศอ.บต.” พุธ 23 ก.พ. นี้
วันอังคารที่ 22 กุมภาพันธ์ 2565
รัฐจัดสัมมนาใหญ่ “โอกาสและความท้าทายจากความสัมพันธ์ไทย-ซาอุ” สร้างการรับรู้ผ่าน FB live เพจ “ข่าว ศอ.บต.”  พุธ  23 ก.พ. นี้
รัฐจัดสัมมนาใหญ่ “โอกาสและความท้าทายจากความสัมพันธ์ไทย-ซาอุ” สร้างการรับรู้ผ่าน FB live เพจ “ข่าว ศอ.บต.”  พุธ  23 ก.พ. นี้
วันนี้ (22 กุมภาพันธ์ 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่นายกรัฐมนตรี พล.อ.ประยุทธ์ จันทร์โอชา ได้มอบนโยบายแก่ศูนย์อํานวยการบริหารจังหวัดชายแดนภาคใต้ (ศอ.บต.) เรื่องการขับเคลื่อนการพัฒนาต่อยอดการฟื้นความสัมพันธ์ ไทย - ซาอุดิอาระเบีย ต้องเป็นไปอย่างมีส่วนร่วมจากทุกภาคส่วน ซึ่งทาง ศอ.บต. กําหนดการจัดสัมมนาเพื่อระดมความคิดเห็นและรับฟังข้อเสนอแนะไว้สองครั้ง โดยการสัมมนากลุ่มย่อย (Focus Group) ได้จัดไปแล้วเมื่อวันที่ 14 - 15 ก.พ. ที่ผ่านมา และ ในวันที่ 23 ก.พ.นี้ จะเป็นการสัมมนาใหญ่ ที่มหาวิทยาลัยฟาฏอนี นายกรัฐมนตรีจะแสดงปาฐกถา หัวข้อ “ความสําเร็จของการฟื้นฟูความสัมพันธ์ไทย-ซาอุดิอาระเบีย โอกาสและศักยภาพของประเทศไทยและจังหวัดชายแดนภาคใต้ ภายใต้ศักราชใหม่ของความสัมพันธ์ที่สมบูรณ์ “ ผ่านระบบการปรับทางไกล และมีการบรรยายจากอุปทูตไทยประจําประเทศซาอุดิอาระเบีย และอุปทูตซาอุดิอาระเบียประจําประเทศไทยในหัวข้อดังกล่าวด้วย
ทั้งนี้ การส่งเสริมความร่วมมือของสองประเทศ ประกอบด้วยมิติต่าง ๆ 9 ด้าน กล่าวคือ การท่องเที่ยว พลังงาน แรงงาน อาหาร การค้าและการลงทุน สุขภาพ ความมั่นคง การศึกษาและศาสนา และ การกีฬา สําหรับจังหวัดชายแดนภาคใต้มีความร่วมมือกับประเทศซาอุดิอาระเบียมาอย่างยาวนาน แม้ในห้วงเวลาที่สองประเทศไม่ได้มีความสัมพันธ์ที่สมบูรณ์ ประชาชนในจังหวัดชายแดนภาคใต้เดินทางไปประกอบพิธีอุมเราะห์และพิธีฮัจญ์ ณ ประเทศซาอุดิอาระเบียทุกปี ดังนั้น ศอ.บต. จึงเป็นเจ้าภาพในการจัดประชุมเพื่อระดมความเห็นจากทุกภาคส่วน ครอบคลุมผู้นําศาสนา ผู้นําท้องถิ่น-ท้องที่ ข้าราชการ แรงงานไทยที่เดินทางไปทํางานที่ซาอุฯ และประชาชนทุกสาขาอาชีพ กว่า 500 คน ที่มีประสบการณ์ทั้งการเรียน การทํางานและการใช้ชีวิตในราชอาณาจักรซาอุดิอาระเบีย ซึ่งข้อมูลจากการสัมมนา จะถูกรวบรวมและเสนอต่อรัฐบาลเพื่อใช้ประกอบการจัดทํานโยบายและแนวทางการพัฒนาร่วมกับซาอุดิอาระเบียต่อไป
ประชาชนผู้สนใจ สามารถรับชม Live สด การสัมมนาเชิงปฏิบัติการ “โอกาส ศักยภาพและความท้าทายของจังหวัดชายแดนภาคใต้และของประเทศไทยภายหลังรัฐบาลเปิดศักราชใหม่ของความสัมพันธ์ไทยซาอุดิอาระเบียโดยสมบูรณ์” ในวันที่ 23 ก.พ.นี้ เวลา 08.00 – 16.30 น. ผ่านทางเพจ Face book : ข่าว ศอ.บต.
....................................
รัฐบาลไทย-ข่าวทำเนียบรัฐบาล-กระทรวงยุติธรรม รับเรื่องจากหญิงสาวที่ถูกอดีตสามีรัวปืนขอคืนดีด้วยแต่ไม่สำเร็จ และขู่ฆ่าล้างครอบครัว
วันจันทร์ที่ 12 กันยายน 2565
กระทรวงยุติธรรม รับเรื่องจากหญิงสาวที่ถูกอดีตสามีรัวปืนขอคืนดีด้วยแต่ไม่สําเร็จ และขู่ฆ่าล้างครอบครัว
กระทรวงยุติธรรม รับเรื่องจากหญิงสาวที่ถูกอดีตสามีรัวปืนขอคืนดีด้วยแต่ไม่สําเร็จ และขู่ฆ่าล้างครอบครัว
ในวันอังคารที่ 9 สิงหาคม 2565 เวลา 15.00 น. นายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม รับเรื่องจากหญิงสาวซึ่งเป็นผู้เสียหายเพื่อร้องทุกข์ขอความเป็นธรรมกรณีถูกอดีตสามีรัวปืนขอคืนดีด้วยแต่ไม่สําเร็จ และขู่ฆ่าล้างครอบครัว ณ บริเวณด้านหน้าศูนย์ยุติธรรมสร้างสุข (ศูนย์บริการร่วมกระทรวงยุติธรรม) อาคารกระทรวงยุติธรรม
ด้านผู้เสียหายฯ กล่าวว่า ตนเองถูกอดีตสามีขอคืนดีด้วยแต่ไม่สําเร็จ และได้ขู่ฆ่าล้างครอบครัว โดยพฤติกรรมของอดีตสามี เคยมีการทําร้ายร่างกายกัน และสามีชอบดื่มเหล้าและมีอาชีพปล่อยเงินกู้ ซึ่งในช่วงที่อดีตสามีเข้ามาอาละวาดถึงที่บ้าน มีการยิงปืนขู่ขึ้นฟ้า โวยวายเสียงดังหน้าบ้าน เร่งเครื่องรถมอเตอร์ไซค์ก่อกวน อีกทั้งปืนที่ใช้ก่อเหตุยังมีการกล่าวอ้างว่าเป็นปืนตํารวจ และได้แจ้งเจ้าหน้าที่ตํารวจหลายครั้ง และได้มีการไกล่เกลี่ยฯ กัน แต่ตนเอง และครอบครัวรู้สึกไม่ปลอดภัยจากเหตุการณ์ที่เกิดขึ้น จึงขอให้กระทรวงยุติธรรมติดตามความคืบหน้าทางคดี การขอคุ้มครองพยาน และความปลอดภัยของพยาน รวมถึงสิทธิในการดูแลบุตรแต่เพียงฝ่ายเดียว
นายวัลลภฯ กล่าวว่า กรณีดังกล่าวผู้เสียหายถูกข่มขู่ ทําให้รู้สึกไม่ปลอดภัย กระทรวงยุติธรรมจะดําเนินการประสานงานติดตามคดีกับทางสํานักงานตํารวจแห่งชาติ ในส่วนของการขอรับการคุ้มครองพยาน กรณีได้รับการข่มขู่คุกคาม สามารถร้องขอใช้มาตรการทั่วไปในการคุ้มครองพยานได้ ซึ่งจะส่งต่อให้กรมคุ้มครองสิทธิและเสรีภาพพิจารณาดําเนินการโดยเร็ว สําหรับสิทธิในการดูแลบุตรแต่เพียงฝ่ายเดียว ซึ่งเป็นเรื่องที่เกี่ยวข้องทั้งข้อกฎหมายและจําเป็นต้องพูดคุยหารือทั้งสองฝ่ายเพื่อประโยชน์ของเด็ก จะได้ให้ที่ปรึกษากฎหมาย ศูนย์บริการร่วมกระทรวงยุติธรรม แนะนําดําเนินการต่อไป
รัฐบาลไทย-ข่าวทำเนียบรัฐบาล-“อนุทิน” เปิด รพ.สนามและศูนย์พักคอยโรงงานปัญจพลสมุทรสาคร 100 เตียง แยกผู้ติดเชื้อโควิดในโรงงาน ป้องกันแพร่สู่ชุมชน
วันพุธที่ 4 สิงหาคม 2564
“อนุทิน” เปิด รพ.สนามและศูนย์พักคอยโรงงานปัญจพลสมุทรสาคร 100 เตียง แยกผู้ติดเชื้อโควิดในโรงงาน ป้องกันแพร่สู่ชุมชน
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลสนามและศูนย์พักคอยในโรงงานปัญจพล จ.สมุทรสาคร ขนาด 100 เตียง ช่วยแยกผู้ติดเชื้อลดการแพร่เชื้อในโรงงานและชุมชน เผยสมุทรสาครมีแล้ว 1,140 แห่ง รวม 33,365 เตียง
วันนี้ (4 สิงหาคม 2564) ที่บริษัท ปัญจพล ไฟเบอร์ คอนเทนเนอร์ จํากัด (สาขาบางปลา) จ.สมุทรสาครนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์สุระ วิเศษศักดิ์รองปลัดกระทรวงสาธารณสุข และนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ลงพื้นที่เปิดโรงพยาบาลสนามในโรงงานพร้อมศูนย์พักคอย (Factory Accommodation Isolation : FAI) บริษัทปัญจพลฯ
นายอนุทิน กล่าวว่า กระทรวงสาธารณสุขได้เดินหน้านโยบายการตรวจหาเชื้อโควิด 19 ด้วยชุดตรวจAntigen Test Kit (ATK) หากผลเป็นบวกสนับสนุนการดูแลรักษาที่บ้าน (Home Isolation) และการดูแลที่ชุมชน(Community Isolation) ส่วนสถานประกอบการหรือโรงงานได้ให้จัดทําโรงพยาบาลสนามในโรงงานและศูนย์พักคอยเพื่อแยกผู้ติดเชื้อออกมา ช่วยลดการแพร่เชื้อในโรงงานและในชุมชน
สําหรับ บริษัท ปัญจพล ไฟเบอร์ คอนเทนเนอร์ จํากัด ได้ใช้อาคารโรงงานของตนเองมาดําเนินการเป็นโรงพยาบาลสนามและศูนย์พักคอยขนาด 100 เตียง รองรับผู้ติดเชื้อโควิด 19 ทั้งในโรงงานตนเองและชุมชนบางปลาโดยรอบ มีบุคลากรทางการแพทย์จากโรงพยาบาลวิชัยเวชมาช่วยดูแล ผ่านการประเมินตามมาตรฐานของกรมสนับสนุนบริการสุขภาพ ถือว่ามีความปลอดภัยต่อชุมชนโดยรอบ
ทั้งนี้ โรงพยาบาลสนามในโรงงานของสมุทรสาคร ขณะนี้มีจํานวน 1,140 แห่ง รวม 33,365 เตียง มีการใช้งานแล้ว 3,179 เตียง คงเหลือ 30,186 เตียง ขณะที่การดูแลผู้ติดเชื้อในชุมชนมีจํานวน 34 แห่ง รวม 4,000 กว่าเตียง ทําให้มีพื้นที่แยกกักโดยเฉพาะ ช่วยลดอัตราการใช้เตียง ทําให้มีเตียงรองรับผู้ติดเชื้ออาการรุนแรงโดยการดูแลรักษาในทุกระบบใช้แนวทางตามมาตรฐานของกระทรวงสาธารณสุขเหมือนกันทั้งหมด
************************************ 4 สิงหาคม 2564
รัฐบาลไทย-ข่าวทำเนียบรัฐบาล-The cabinet met on January 11, 2022
วันจันทร์ที่ 17 มกราคม 2565
The cabinet met on January 11, 2022
The cabinet met on January 11, 2022. Some of the resolutions are as follows:
Title: Draft Royal Decree on prorogation of second ordinary session of the National Assembly, B.E. ...
The Cabinet approved in principle the Draft Royal Decree on prorogation of the second legislative ordinary session of the National Assembly, B.E. ..., as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
รัฐบาลไทย-ข่าวทำเนียบรัฐบาล-กอช. ร่วมกับ ไปรษณีย์ไทย เพิ่มช่องทางการจำหน่ายสินค้าให้สมาชิกมีรายได้บนเว็บไซต์ Thailand post mart
วันจันทร์ที่ 23 พฤษภาคม 2565
กอช. ร่วมกับ ไปรษณีย์ไทย เพิ่มช่องทางการจําหน่ายสินค้าให้สมาชิกมีรายได้บนเว็บไซต์ Thailand post mart
กอช. ร่วมกับ บจ.ไปรษณีย์ไทย เพิ่มช่องทางให้สมาชิก กอช.จําหน่ายสินค้าบนเว็บไซต์ Thailand post mart เพื่อส่งเสริมให้เกิดรายได้ไว้ใช้จ่ายในชีวิตประจําวัน และมีเงินออมกับ กอช. ไว้ใช้ยามเกษียณ สมัครเข้าร่วมโครงการลงทะเบียนได้ตั้งแต่วันนี้ – 30 มิ.ย.2565
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กองทุนการออมแห่งชาติ (กอช.) ร่วมกับ บริษัท ไปรษณีย์ไทย จํากัด ขอเชิญชวนสมาชิก กอช. เข้าร่วมกิจกรรมจําหน่ายสินค้าบนเว็บไซต์ Thailand post mart เป็นอีกหนึ่งช่องทางในการส่งเสริมการขายให้สมาชิก กอช. นอกจากจะมีรายได้เพิ่มขึ้นแล้ว ยังมีเงินออมกับ กอช. ไว้ใช้ยามเกษียณหลังอายุ 60 ปี เป็นรายเดือน พร้อมรับเงินสมทบเพิ่มจากรัฐตามช่วงอายุ สูงสุด 100% หรือไม่เกิน 1,200 บาทต่อปี ในเดือนถัดไป โดยผู้สนใจเข้าร่วมโครงการจะต้องเป็นสมาชิก กอช. ที่มีอายุระหว่าง 15 – 60 ปี เป็นผู้ประกอบการบุคคลธรรมดาหรือนิติบุคคล หรือมีคุณสมบัติตรงตามเงื่อนไข จะได้รับสิทธิประโยชน์ตามโครงการ สําหรับผู้ที่สนใจสามารถสมัครลงทะเบียนเข้าร่วมได้ตั้งแต่วันนี้ – วันที่ 30 มิถุนายน 2565 สอบถามรายละเอียดเพิ่มเติมได้ที่ กองทุนการออมแห่งชาติ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ขอบริษัทประกันภัย เร่งจ่ายค่าประกันภัยโควิด-19 เพื่อผู้เอาประกันภัยได้รับความคุ้มครองตามสิทธิ
วันศุกร์ที่ 18 มีนาคม 2565
โฆษกรัฐบาล เผย นายกฯ ขอบริษัทประกันภัย เร่งจ่ายค่าประกันภัยโควิด-19 เพื่อผู้เอาประกันภัยได้รับความคุ้มครองตามสิทธิ
โฆษกรัฐบาล เผย นายกฯ ขอบริษัทประกันภัย เร่งจ่ายค่าประกันภัยโควิด-19 เพื่อผู้เอาประกันภัยได้รับความคุ้มครองตามสิทธิ
วันนี้ (18 มี.ค. 65) นายธนกร วังบุญคงชนะ โฆษกประจําสํานักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนที่ร้องเรียนกรณีบริษัทประกันภัยบางแห่งจ่ายเคลมประกันภัยโควิด-19 ล่าช้า กําชับหน่วยงานกํากับให้ติดตามดําเนินการในเรื่องดังกล่าวโดยเร่งด่วน เพื่อให้ประชาชนผู้เอาประกันภัยได้รับความคุ้มครองตามสิทธิประโยชน์ ตามเงื่อนไขกรมธรรม์ประกันภัย เพื่อไม่ให้เป็นการซ้ําเติมประชาชนที่ได้รับผลกระทบจากสถานการณ์การแพร่ระบาดของโควิด-19 ในปัจจุบัน
โดยสํานักงานคณะกรรมการกํากับและส่งเสริมการประกอบธุรกิจประกันภัย (คปภ.) ได้แจงผู้เคลมประกันรักษาตัวแบบ HI - CI - Hotel Isolation ให้อนุโลมจ่าย "ค่ารักษาพยาบาล-ค่าชดเชยรายวัน/รายได้" เพื่อลดข้อพิพาทและบรรเทาความเดือดร้อนของผู้เอาประกันภัยที่เจ็บป่วยจากการติดเชื้อโควิด เตรียมออกเป็นคําสั่งนายทะเบียนฯ มีผลบังคับใช้ต่อไป โดยให้มีการอนุโลมการจ่าย ดังนี้
1. การจ่ายค่ารักษาพยาบาล กรณีรักษาตัวแบบ Home Isolation (HI) แบบ Community Isolation (CI) หรือแบบ Hotel Isolation กรณีที่กรมธรรม์ประกันภัยมีความคุ้มครองแบบผู้ป่วยนอกเพียงอย่างเดียว ให้อนุโลมจ่ายค่าใช้จ่ายตามที่เกิดขึ้นจริงไม่เกินวงเงินความคุ้มครองแบบผู้ป่วยนอก หรือกรณีที่กรมธรรม์ประกันภัยมี และไม่เกิน 12,000 บาท
2. การจ่ายค่าชดเชยรายวันหรือค่าชดเชยรายได้ กรณีรักษาตัวแบบ Home Isolation (HI) เฉพาะกรณีผู้เอาประกันภัยที่ติดเชื้อไวร้สโคโรนา 2019 (COVID-19) ซึ่งมีผลตรวจโดยวิธี RT-PCR และมีปัจจัยเสี่ยงข้อใดข้อหนึ่งที่จะต้องเข้ารักษาตัวเป็นผู้ป่วยในในสถานพยาบาล แต่ไม่มีสถานพยาบาลรองรับ ดังต่อไปนี้ อายุมากกว่า 60 ปี โรคปอดอุดกั้นเรื้อรัง (COPD) และโรคปอดเรื้อรังอื่น ๆ โรคไตเรื้อรัง (CKD) โรคหัวใจและหลอดเลือด และโรคหัวใจแต่กําเนิด โรคหลอดเลือดสมอง เบาหวานที่ควบคุมไม่ได้ ภาวะอ้วน (น้ําหนักมากกว่า 90 กก. หรือ BMI ตั้งแต่30 กก./ตร.ม. ขึ้นไป) ตับแข็ง ภาวะภูมิคุ้มกันต่ํา และ lymphocyte น้อยกว่า 1,000 เซลล์/ลบ.มม. อย่างไรก็ตาม คปภ. จะนําหลักเกณฑ์ดังกล่าวไปออกเป็นคําสั่งนายทะเบียนเพื่อให้มีผลบังคับใช้ต่อไป
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ รวม 27,071 ราย จําแนกเป็น ผู้ป่วยจากในประเทศ 27,022 ราย ผู้ป่วยมาจากต่างประเทศ 49 ราย
ผู้ป่วยสะสม 1,079,734 ราย (ตั้งแต่ 1 มกราคม 2565) หายป่วยกลับบ้าน 21,522 ราย
หายป่วยสะสม 879,997 ราย (ตั้งแต่ 1 มกราคม 2565) ผู้ป่วยกําลังรักษา 230,603 ราย
เสียชีวิต 80 ราย จํานวนผู้ป่วยปอดอักเสบ รักษาตัวอยู่ในโรงพยาบาล 1,391 ราย เฉลี่ยจังหวัดละ 18 ราย
อัตราครองเตียง ร้อยละ 27.1 ขณะที่ยอดการฉีดวัคซีนโควิด-19 วันนี้ รวมฉีดสะสม อยู่ที่ 126,937,886 โดส เข็มที่ 1 ฉีดสะสม 54,725,564 โดส เข็มที่ 2 ฉีดสะสม 50,055,180 โดส เข็มที่ 3 ฉีดสะสม 20,232,148 โดส และเข็มที่ 4 ฉีดสะสม 1,924,994 โดส
-------------------------
รัฐบาลไทย-ข่าวทำเนียบรัฐบาล-สธ. จบภารกิจ 130 วัน ดูแลผู้ป่วยโควิด 19 โรงพยาบาลบุษราคัม
วันพฤหัสบดีที่ 30 กันยายน 2564
สธ. จบภารกิจ 130 วัน ดูแลผู้ป่วยโควิด 19 โรงพยาบาลบุษราคัม
กระทรวงสาธารณสุข จบภารกิจดูแลผู้ป่วยโควิด 19 โรงพยาบาลบุษราคัม ตั้งแต่ 14 พฤษภาคม – กันยายน 2564 รวม 130 วันดูแลรักษาผู้ป่วยในพื้นที่กทม. และปริมณฑล 20,436 ราย พร้อมมอบประกาศเกียรติคุณ 24 หน่วยงานร่วมต่อสู้โควิด
วันนี้ (30 กันยายน 2564) ที่อาคารอิมแพคชาเลนเจอร์ เมืองทองธานี จ.นนทบุรี นายแพทย์เกียรติภูมิ วงศ์รจิตปลัดกระทรวงสาธารณสุข พร้อมด้วยนายแพทย์ธงชัย กีรติหัตถยากร รองปลัดกระทรวงสาธารณสุข นายแพทย์กิตติศักดิ์อักษรวงศ์ ผู้ช่วยปลัดกระทรวงสาธารณสุขและผู้อํานวยการโรงพยาบาลบุษราคัม และคณะผู้บริหาร ทําพิธีปิดโรงพยาบาลบุษราคัม ณ ชาเลนเจอร์ ฮอลล์ เมืองทองธานี พร้อมมอบประกาศเกียรติคุณหน่วยงานที่ร่วมสนับสนุนการดําเนินงานต่อสู้โควิด19 จํานวน 24 หน่วยงาน
นายแพทย์เกียรติภูมิกล่าวว่า โรงพยาบาลบุษราคัมใช้เวลาในการจัดตั้งเพียง7 วัน 1,000 เตียง เป็นโรงพยาบาลสนามที่ใหญ่และสมบูรณ์แบบที่สุดในประเทศไทยจากความร่วมมือของทุกฝ่าย ทั้งภาครัฐ เอกชน ประชาชน และได้ขยายเป็น 3,700 เตียง เปิดไอซียูสนาม หอผู้ป่วยวิกฤตโกเมน และหอผู้ป่วยกึ่งวิกฤตทับทิมดูแลผู้ป่วยที่มีอาการรุนแรง การปิดโรงพยาบาลบุษราคัมในวันนี้ ถือเป็นการจบภารกิจการดูแลรักษาผู้ป่วยโควิด19หลังจากที่ได้เปิดให้บริการตั้งแต่วันที่ 14 พฤษภาคมเป็นต้นมา รับดูแลผู้ป่วยที่มีอาการในพื้นที่กทม.และปริมณฑลเพื่อให้โรงพยาบาลสามารถให้การดูแลผู้ป่วยอาการหนักได้อย่างเต็มที่ โดยเฉพาะในเดือนกรกฎาคมที่มีผู้ป่วยจํานวนมากถึงวันละ 300ราย จากการแพร่ระบาดของเชื้อสายพันธุ์เดลต้า จากนั้นในเดือนกันยายนจํานวนผู้ป่วยลดลงเรื่อย ๆ เหลือประมาณ 5-6 รายต่อวัน และส่งผู้ป่วยคนสุดท้ายกลับบ้านวันที่ 20 กันยายน 2564 รวมเปิดบริการ 130 วันให้การดูแลรักษาผู้ป่วยทั้งสิ้น 20,436 ราย โดยบุคลากรทางการแพทย์และเจ้าหน้าที่จํานวนมากที่เสียสละมาปฏิบัติภารกิจที่โรงพยาบาลบุษราคัม ได้กลับไปปฏิบัติหน้าที่ในพื้นที่ของตนเอง ส่วนพื้นที่โรงพยาบาลบุษราคัมได้ทําการรื้อถอนและทําความสะอาดพื้นที่เรียบร้อยแล้ว และจัดสรรอุปกรณ์ทางการแพทย์ไปยังโรงพยาบาลภูมิภาคทั่วประเทศตามที่ได้สํารวจความต้องการของพื้นที่ไว้
นายแพทย์เกียรติภูมิกล่าวต่อว่า ขณะนี้ การดูแลรักษาผู้ติดเชื้อโควิด19 ได้ปรับรูปแบบให้ผู้ติดเชื้อที่ไม่มีอาการหรืออาการน้อยเข้าระบบรักษาตัวที่บ้าน, กักตัวที่ชุมชน, ศูนย์พักคอย, โรงพยาบาลสนามหรือในฮอสปิเทล ส่วนผู้ที่มีอาการปานกลางถึงอาการหนักส่งเข้ารักษายังโรงพยาบาล และจากมาตรการที่ดําเนินการอย่างเข้มข้นส่งผลให้โรงพยาบาลต่างๆ มีอัตราครองเตียงลดลงโดยเฉพาะในเขตกทม.และปริมณฑล อย่างไรก็ตาม ขอให้ประชาชนป้องกันตนเองสูงสุด ทุกคน ทุกที่ ทุกเวลา และมารับการฉีดวัคซีนตามนัดหมาย เพื่อลดการแพร่ระบาดของโควิด 19 ให้กลับมาใช้ชีวิตตามปกติได้โดยเร็ว
“ขอขอบคุณแพทย์ พยาบาล เจ้าหน้าที่ บุคลากรทางการแพทย์ อาสาสมัคร ผู้ปฏิบัติงานทุกภาคส่วนที่ได้เสียสละมาปฏิบัติงานดูแลรักษาผู้ป่วยโควิด 19 ที่โรงพยาบาลบุษราคัม ช่วยกันธํารงไว้ซึ่งระบบสาธารณสุขในช่วงภาวะวิกฤต รวมถึงผู้มีจิตศรัทธามอบสิ่งของอุปโภค บริโภค อุปกรณ์ทางการแพทย์และสิ่งอํานวยความสะดวกในภารกิจดูแลรักษาผู้ติดเชื้อ ทําให้ประสบความสําเร็จและจบภารกิจได้อย่างสมบูรณ์” นายแพทย์เกียรติภูมิกล่าว
********************************* 30 กันยายน 2564
รัฐบาลไทย-ข่าวทำเนียบรัฐบาล-ข่าวการประชุม ครม.สัญจรจังหวัดกระบี่และจังหวัดตรัง
วันพุธที่ 1 มิถุนายน 2565
ข่าวการประชุม ครม.สัญจรจังหวัดกระบี่และจังหวัดตรัง
ระหว่างวันที่ 15-16 พฤศจิกายน 2564
นายกรัฐมนตรีเป็นประธานในพิธีเปิดใช้ “ท่าเรือปากเมง เปิดประตูสู่อันดามัน” เชื่อมหมู่เกาะต่างๆ รองรับการเปิดประเทศกระตุ้นเศรษฐกิจของประเทศ
นายกฯ ย้ําดูแลประชาชนทุกภาคส่วน ครม.อนุมัติเงินกู้เพื่อตรึงราคาน้ํามันดีเซลไม่เกิน 30 บาท/ลิตร
นายกฯ แจงปีหน้าเตรียมซื้อวัคซีนโควิด-19 อีก 65 ล้านโดส ย้ําจะดําเนินการให้สอดคล้องกับการวิจัยและพัฒนาวัคซีนที่เกิดขึ้นใหม่ ยืนยันไทยดูแลเยียวยาประชานดีที่สุดเป็นประเทศอันดับ2 ในเอเปค
นายกฯ ขอบคุณประชาชนชาวกระบี่ร่วมมือรัฐบาล พอใจผลเปิดการประเทศตามนโยบายรัฐบาล ตัวเลขการท่องเที่ยวและการสั่งจองห้องพักมีจํานวนเพิ่มมากขึ้น พร้อมสั่งหาวิธีลดเวลาการตรวจสอบที่สนามบิน
นายกฯเป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน 6 จังหวัด เห็นชอบ 7 โครงการเร่งด่วน กรอบวงเงิน 494 ล้านบาท
นายกฯ เยี่ยมชมบูธนิทรรศการกลุ่มจังหวัดภาคใต้ฝั่งอันดามัน ก่อนเป็นประธานการประชุม ครม.สัญจร จ.กระบี่ เผยเป็นกําลังใจให้เด็กๆ ทุกคน ขอให้ตั้งใจเรียน เน้นการเรียนภาษาที่สอง
โฆษกรัฐบาลรับหนังสือเสนอนายกรัฐมนตรี พิจารณาให้สนามชนโคเปิดการแข่งขันได้ เผย “นายกฯ” ห่วงใยประชาชนทุกสาขาอาชีพ ย้ํา การดําเนินการทุกอย่างต้องเป็นไปตามมาตรการสาธารณสุข
นายกฯ พบผู้ประกอบการธุรกิจการท่องเที่ยว ผู้นําท้องถิ่น จ.กระบี่ ยืนยันรัฐบาลส่งเสริมการท่องเที่ยวปลอดภัยภายใต้กติกาสาธารณสุข ยกระดับการท่องเที่ยวฝั่งอ่าวไทย-อันดามัน
นายกรัฐมนตรีชื่นชมวิถีชีวิตชุมชนท่องเที่ยว ต.หนองทะเล อ.เมืองกระบี่ เป็นชุมชนต้นแบบวิถีอนุรักษ์ แนะให้ร่วมกันพัฒนาพื้นที่ เป็นเจ้าบ้านที่ดี สร้างความประทับใจแก่นักท่องเที่ยว
นายกรัฐมนตรีเปิดศูนย์จําหน่ายผลิตภัณฑ์ชุมชน สินค้า OTOP อันดามัน (ANDAMAN OTOP SHOP) 6 จังหวัด ผลักดันเศรษฐกิจฐานราก ส่งเสริมการท่องเที่ยวอันดามัน
นายกฯ เยี่ยมชมศูนย์พัฒนาประสิทธิภาพการให้ความช่วยเหลือและสร้างความปลอดภัยทางการท่องเที่ยว จ.กระบี่ กําชับเตรียมพร้อมมาตรฐานความปลอดภัยด้านสาธารณสุขควบคู่ความปลอดภัยดูแลนักท่องเที่ยว
นายกรัฐมนตรีติดตามความคืบหน้าการพัฒนาสนามบินกระบี่ มั่นใจอาคารผู้โดยสารหลังที่ 3 แล้วเสร็จในปี 65 รองรับผู้โดยสาร 8 ล้านคนต่อปี เน้นย้ําปฏิบัติตามมาตรการ Universal Prevention
นายกฯ เยี่ยมชมศูนย์พัฒนาประสิทธิภาพการให้ความช่วยเหลือและสร้างความปลอดภัยทางการท่องเที่ยว จ.กระบี่ กําชับการเตรียมพร้อมมาตรฐานความปลอดภัยด้านสาธารณสุขควบคู่ความปลอดภัยดูแลนักท่องเที่ยว ให้บูรณาการร่วมกันทั้งทางบก ทางทะเล
นายกรัฐมนตรีติดตามความคืบหน้าการพัฒนาสนามบินกระบี่ มั่นใจอาคารผู้โดยสารหลังที่ 3 แล้วเสร็จในปี 65 รองรับผู้โดยสาร 8 ล้านคนต่อปี เน้นย้ําปฏิบัติตามมาตรการ Universal Prevention
นายกรัฐมนตรีเตรียมนําคณะรัฐมนตรี ลงพื้นที่และประชุม ครม. สัญจร และลงพื้นที่ ณ กระบี่/ตรัง ระหว่างวันที่ 15-16 พ.ย. นี้ เป็นการประชุมคณะรัฐมนตรีอย่างเป็นทางการนอกสถานที่ครั้งแรกของปี​
รัฐบาลไทย-ข่าวทำเนียบรัฐบาล-เกษตรฯ ผนึกกำลังสภาอุตสาหกรรม จัดใหญ่ “FTI Expo 2022”
วันพุธที่ 29 มิถุนายน 2565
เกษตรฯ ผนึกกําลังสภาอุตสาหกรรม จัดใหญ่ “FTI Expo 2022”
เกษตรฯ ผนึกกําลังสภาอุตสาหกรรม จัดใหญ่ “FTI Expo 2022” หวัง Restart Thailand ให้เศรษฐกิจไทยกลับมาเข้มแข็ง ภายใต้แนวคิด BCGECONOMY
นายชาตรี บุญนาค ผู้ตรวจราชการกระทรวงเกษตรและสหกรณ์ เปิดเผยภายหลังได้รับมอบหมายจากรัฐมนตรีว่าการกระทรวงเกษตรและสหกรณ์ และปลัดกระทรวงเกษตรและสหกรณ์ ให้เป็นตัวแทนกระทรวงเกษตรและสหกรณ์เข้าร่วมพิธีเปิดงาน “FTI Expo 2022 : SHAPING FUTURE INDUSTRIES for Stronger Thailandฉากทัศน์ใหม่ อุตสาหกรรมไทยสู่อนาคตเพื่อประเทศไทยที่แข็งแรงกว่าเดิม”ซึ่งจัดขึ้นระหว่างวันที่ 29 มิถุนายน – 3 กรกฎาคม 2565 ณ ศูนย์ประชุมและแสดงสินค้านานาชาติฯ จังหวัดเชียงใหม่ โดยมี พลเอกประยุทธ์ จันทร์โอชา นายกรัฐมนตรีเป็นประธานพิธีเปิดงาน พร้อมด้วยหน่วยงานภาครัฐและเอกชนที่เกี่ยวข้อง ว่า กระทรวงเกษตรและสหกรณ์ ร่วมมือกับสภาอุตสาหกรรมจัดงาน “FTI Expo 2022”โดยมีวัตถุประสงค์เพื่อขับเคลื่อนเศรษฐกิจและอุตสาหกรรมของประเทศให้เศรษฐกิจกลับมาเข้มแข็งใหม่ ภายหลังสถานการณ์การแพร่ระบาดของโรคโควิด-19 ตลอด 2 ปีที่ผ่านมา โดยมุ่งหวังที่จะแสดงศักยภาพ ยกระดับความก้าวหน้าของภาคอุตสาหกรรมในระดับประเทศภายใต้แนวคิดBCGECONOMY สร้างโอกาสในการขยายช่องทางการตลาดใหม่ๆพร้อมระดมสุดยอดผู้ประกอบการอุตสาหกรรมชั้นนําของประเทศ และสร้างการยอมรับต่อผลิตภัณฑ์ไทยที่มีการเชื่อมโยงสู่ระดับสากล รวมทั้งสร้างเครือข่ายความร่วมมือในการพัฒนาอุตสาหกรรมในพื้นที่ระดับภูมิภาคให้เกิดการบูรณาการ ความร่วมมือระหว่างหน่วยงานภาครัฐ เอกชนและสถาบันการศึกษาต่างๆโดยเฉพาะสร้างการเติบโตให้กับเศรษฐกิจในภูมิภาค เกิดเงินทุนหมุนเวียนในระบบเศรษฐกิจจากการจับจ่ายที่เกี่ยวเนื่องจากการจัดงาน
“ในส่วนกระทรวงเกษตรและสหกรณ์ ได้มอบหมายหน่วยงานในสังกัด 14 หน่วยงาน ร่วมออกบูธนําเสนอผลงานของกระทรวงเกษตรและสหกรณ์ที่สอดคล้องกับแนวความคิด “SHAPING FUTURE INDUSTRIES”อาทิ กรมการข้าว จัดแสดงการพัฒนาอุตสาหกรรมเกษตรแปรรูปข้าวที่สร้างมูลค่าเพิ่ม และการเพิ่มประสิทธิภาพการผลิตข้าวด้วยเทคโนโลยีอัจฉริยะกรมประมงกับการนําวัสดุเหลือใช้ภาคการเกษตรมาใช้ประโยชน์เพื่อช่วยลดปัญหาหมอกควัน กรมหม่อนไหม นําเสนอไหมเหลืองเมืองเหนือเพื่ออุตสาหกรรมด้วยตลาดนําการผลิตและกรมปศุสัตว์ จัดแสดงนิทรรศการ EAT Cricket To Save The Planet และการแปรรูปผลิตภัณฑ์จากจิ้งหรีด เป็นต้น” นายชาตรี กล่าว
นอกจากนี้ ยังมีกิจกรรมภายในงานที่น่าสนใจมากมาย โดยเฉพาะ FTI FUTURE FORUM – ร่วมฟังอนาคตประเทศไทยจากนายกรัฐมนตรีและสุดยอดผู้บริหารภาครัฐและเอกชนชั้นนําของประเทศ โดยในวันอาทิตย์ที่ 3 กรกฎาคม 2565เวลา 11.00 - 12.00 น. ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มอบหมายให้นายฉันทานนท์ วรรณเขจร เลขาธิการสํานักงานเศรษฐกิจการเกษตร กล่าวปาฐกถาพิเศษในหัวข้อ “พลิกโฉมเกษตรไทย (Disruptive Change) ด้วยแนวคิด BCG พัฒนาเศรษฐกิจอย่างยั่งยืน” ด้วย ทั้งนี้ ผู้ที่สนใจสามารถเข้าร่วมชมงาน “FTI EXPO 2022 - SHAPING FUTURE INDUSTRIES for Stronger Thailand ฉากทัศน์ใหม่ อุตสาหกรรมไทยสู่อนาคตเพื่อประเทศไทยที่แข็งแรงกว่าเดิม” ได้ตั้งแต่วันที่ 29 มิถุนายน
- 3 กรกฎาคม นี้ ณ ศูนย์ประชุมและแสดงสินค้านานาชาติฯ จังหวัดเชียงใหม่
รัฐบาลไทย-ข่าวทำเนียบรัฐบาล-บขส. พร้อมเปิดให้บริการเดินรถรองรับนโยบายเปิดประเทศรับการท่องเที่ยว 1 พฤศจิกายนนี้
วันศุกร์ที่ 29 ตุลาคม 2564
บขส. พร้อมเปิดให้บริการเดินรถรองรับนโยบายเปิดประเทศรับการท่องเที่ยว 1 พฤศจิกายนนี้
พร้อมขยายสิทธิ์ส่วนลดค่าโดยสาร 20% ให้ผู้โดยสารที่ฉีดวัคซีนครบ 2 เข็ม
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม กล่าวว่า บขส. ได้ปรับตารางการเดินรถและเพิ่มจํานวนเที่ยววิ่ง เพื่อเตรียมพร้อมในการรองรับนักท่องเที่ยวตามนโยบายการเปิดประเทศตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม และเพื่อให้สอดคล้องกับมติของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ที่เห็นชอบยกเลิกการห้ามออกนอกเคหสถานในทุกพื้นที่ทั่วประเทศ ยกเว้นพื้นที่ควบคุมสูงสุดและเข้มงวด 7 จังหวัด
โดยตั้งแต่วันที่ 1 พฤศจิกายน 2564 เป็นต้นไป บขส. จะเปิดให้บริการ เส้นทางภาคตะวันออกเฉียงเหนือและภาคตะวันออก จํานวน 22 เส้นทาง เส้นทางภาคเหนือ จํานวน 10 เส้นทาง และเส้นทางภาคใต้ จํานวน 11 เส้นทาง และจะเปิดเส้นทางกรุงเทพฯ (หมอชิต2) - สตูล เพิ่มเติมในวันที่4 พฤศจิกายน 2564 ทั้งนี้ ผู้ใช้บริการสามารถจองตั๋วเดินทางกับ บขส. ได้ที่ Application : E-Ticket Website บขส. https://tcl99web.transport.co.th/Home ร้าน 7-Eleven เคาน์เตอร์เซอร์วิสทุกสาขา และตัวแทนจําหน่ายตั๋วของ บขส. ทั่วประเทศ
กรรมการผู้จัดการใหญ่ บขส. กล่าวเพิ่มเติมว่า หลังจากที่ บขส. ได้จัดโครงการ “บขส.วิถีใหม่ห่างไกล COVID-19 ฉีดวัคซีน 2 เข็ม ลด 20%” ปรากฏว่าได้รับการตอบรับเป็นอย่างดีจากผู้โดยสาร บขส. จึงได้ขยายเวลาโครงการจากเดิมที่จะสิ้นสุดโครงการในวันที่ 31 ตุลาคม 2564 ขยายเวลาเป็นวันที่30 พฤศจิกายน 2564 ทั้งนี้ผู้โดยสารที่แสดงหลักฐานการฉีดวัคซีนครบ 2 เข็ม ตามเงื่อนไขที่บริษัทกําหนดจะได้ส่วนลดพิเศษ 20% เฉพาะค่าโดยสาร ไม่รวมค่าธรรมเนียม (จํากัดจํานวนที่นั่งต่อเที่ยววิ่ง) สอบถามข้อมูลเพิ่มเติมได้ที่ ช่องจําหน่ายตั๋วรถโดยสารของ บขส. ทั่วประเทศ และ Call Center1490 เรียก บขส. ตลอด24 ชั่วโมง
บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัย SHA และจัดการเดินรถตามประกาศของ ศบค. และกรมการขนส่งทางบก ทั้งนี้ขอความร่วมมือผู้ใช้บริการ ปฏิบัติตามมาตรการสาธารณสุขอย่างเคร่งครัด และต้องสแกนแอปพลิเคชัน “ไทยชนะ” ก่อนและหลังใช้บริการเพื่อความปลอดภัยในการเดินทาง
รัฐบาลไทย-ข่าวทำเนียบรัฐบาล-นายกฯ ห่วงใยประชาชน ย้ำวัคซีนช่วยเพิ่มภูมิคุ้มกันโควิด-19 ลดอัตราการเสียชีวิตได้
วันพุธที่ 12 มกราคม 2565
นายกฯ ห่วงใยประชาชน ย้ําวัคซีนช่วยเพิ่มภูมิคุ้มกันโควิด-19 ลดอัตราการเสียชีวิตได้
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ห่วงใยประชาชนจากสถานการณ์การระบาดของโรคโควิด-19 และติดตามการยกระดับระบบสาธารณสุขรองรับการระบาดระลอกใหม่ เช่น ระบบ Home Isolation/ Community Isolation โรงพยาบาลสนาม ยาฟาวิพิราเวียร์ เวชภัณฑ์ เพื่อรองรับผู้ป่วยที่จะเพิ่มมากขึ้น
.
กระทรวงสาธารณสุขได้รายงานขีดความสามารถระบบการกักกันตัวที่บ้าน (HI) และการกักตัวในที่ชุมชน (CI) ทั่วประเทศ ที่สามารถรองรับได้ประมาณ 187,000 คน (HI = 43,000 คน /CI = 144,000 คน) ซึ่งกรมการแพทย์ได้พัฒนาระบบให้ครอบคลุมทั้งมิติการควบคุมโรคและป้องกันโรค
.
ขณะเดียวกันได้มอบหมายให้ สธ. ตรวจสอบลงไปในรายพื้นที่ย่อยที่เป็นพื้นที่เสี่ยง เพื่อเตรียมระบบ รพ.สนาม HI/CI ให้เพียงพอกับจํานวนผู้ติดเชื้อในพื้นที่ที่อาจเพิ่มขึ้น สํารวจเด็กเล็ก ซึ่งอาจเป็นกลุ่มเปราะบางใหม่ โดยเด็กเล็กและผู้ปกครองต้องยินยอมและสมัครใจเข้ารับวัคซีน เนื่องจากวัคซีนยังเป็นเครื่องมือสําคัญอย่างหนึ่งที่จะช่วยเพิ่มภูมิคุ้มกัน ลดการเสียชีวิต สร้างภูมิคุ้มกันหมู่ และลดการติดเชื้อสําหรับผู้ที่มีอาการหนักที่ต้องใช้เครื่องช่วยหายใจซึ่งมีแนวโน้มลดลงด้วย
.
อ่านเพิ่มเติม คลิกhttps://www.thaigov.go.th/news/contents/details/50405
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. ร่วมเปิด “ศูนย์การเรียนรู้ประชาชน PUBLIC LEARNING CENTER” ใน Concept “การเดินทางเรียนรู้ไม่มีสิ้นสุด”
วันพุธที่ 10 สิงหาคม 2565
รฟม. ร่วมเปิด “ศูนย์การเรียนรู้ประชาชน PUBLIC LEARNING CENTER” ใน Concept “การเดินทางเรียนรู้ไม่มีสิ้นสุด”
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมร่วมกับ คณะอนุกรรมการด้านการพัฒนาศูนย์การเรียนรู้ของประชาชนตามแนวทางการปฏิรูปประเทศ บริษัท ทางด่วนและรถไฟฟ้ากรุงเทพ จํากัด (มหาชน) หรือ BEM บริษัท ช. การช่าง จํากัด (มหาชน) (CK) บริษัท แบงคอก เมโทร เน็ทเวิร์คส์ จํากัด (BMN) ราชวิทยาลัยจุฬาภรณ์ สํานักงานบริหารและพัฒนาองค์ความรู้ (OKMD) และสถาบันอุทยานการเรียนรู้ (TK Park) เปิด “ศูนย์การเรียนรู้ประชาชน PUBLIC LEARNING CENTER” ใน Concept “การเดินทางเรียนรู้ไม่มีสิ้นสุด” โดยมี นายวิทยา พันธุ์มงคล รองผู้ว่าการ (ปฏิบัติการ) รฟม. เป็นผู้แทน รฟม. เข้าร่วมพิธี และ ศาสตราจารย์ นายแพทย์นิธิ มหานนท์ เลขาธิการราชวิทยาลัยจุฬาภรณ์ ประธานกรรมการปฏิรูปประเทศด้านวัฒนธรรม กีฬา แรงงาน และการพัฒนาทรัพยากรมนุษย์ เป็นประธานในพิธีเปิด ณ รถไฟฟ้า MRT สถานีสวนจตุจักร กรุงเทพมหานคร เพื่อเชิญชวนให้ผู้ใช้บริการรถไฟฟ้า MRT สายสีน้ําเงิน ได้เปิดประสบการณ์เรียนรู้และสร้างแรงบันดาลใจใหม่ๆ ด้วยการจัดพื้นที่ใน Metro Mall สถานีสวนจตุจักร และภายในขบวนรถไฟฟ้า ให้กลายเป็นห้องสมุดดิจิทัลที่อัดแน่นไปด้วยหนังสือที่น่าสนใจทั้งภาษาไทย และภาษาอังกฤษ จากห้องสมุดดิจิทัลทีเคพาร์ค เพื่อให้ประชาชนสามารถเข้าถึงแหล่งความรู้ได้โดยง่าย เพียงแค่สแกน QR Code และดาวน์โหลดหนังสือ E-book จากศูนย์การเรียนรู้ประชาชน
ทั้งนี้ โครงการ “ศูนย์การเรียนรู้ประชาชน” เป็นหนึ่งในแนวทางการปฏิรูปประเทศของรัฐบาล เพื่อพัฒนาการเรียนรู้และเศรษฐกิจชุมชนบนฐานวัฒนธรรมแบบบูรณาการ โดยมีแนวคิดที่จะจัดให้มีพื้นที่การเรียนรู้ หรือพื้นที่อ่านหนังสือภายในสถานีรถไฟฟ้าหรือสถานีขนส่งสาธารณะ รวมทั้งอาคารของภาครัฐ เพื่อให้เด็กและเยาวชน ตลอดจนผู้ที่ประสงค์จะหาความรู้จากหนังสืออิเล็กทรอนิกส์ได้มีพื้นที่ใช้บริการได้อย่างสะดวกและทั่วถึง ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-นายนฤตม์ เทอดสถีรศักดิ์ รองเลขาธิการบีโอไอ ได้นำคณะเจ้าหน้าที่บีโอไอ เดินทางเยือนประเทศสวีเดนและฟินแลนด์
วันจันทร์ที่ 6 มิถุนายน 2565
นายนฤตม์ เทอดสถีรศักดิ์ รองเลขาธิการบีโอไอ ได้นําคณะเจ้าหน้าที่บีโอไอ เดินทางเยือนประเทศสวีเดนและฟินแลนด์
นายนฤตม์ เทอดสถีรศักดิ์ รองเลขาธิการบีโอไอ ได้นําคณะเจ้าหน้าที่บีโอไอ เดินทางเยือนประเทศสวีเดนและฟินแลนด์
นายนฤตม์ เทอดสถีรศักดิ์ รองเลขาธิการบีโอไอ ได้นําคณะเจ้าหน้าที่บีโอไอ เดินทางเยือนประเทศสวีเดนและฟินแลนด์ ระหว่างวันที่ 30 พฤษภาคม – 3 มิถุนายน 2565 โดยได้พบปะหารือกับผู้บริหารบริษัทชั้นนําในอุตสาหกรรมดิจิทัล ไบโอเทค และระบบชาร์จยานยนต์ไฟฟ้า กว่า 10 ราย เพื่อนําเสนอศักยภาพของประเทศไทย มาตรการสนับสนุน และโอกาสการลงทุนในประเทศไทย นอกจากนี้ ยังได้หารือกับศูนย์บ่มเพาะสตาร์ตอัปและ Tech House ชั้นนําของยุโรป เช่น Epicenter, Ignite Sweden, The Techno Creatives เพื่อเชิญชวนให้มาจัดตั้งสาขาและนําสตาร์ตอัปยุโรปเข้ามาทํางานร่วมกับสตาร์ตอัปไทย
สําหรับการสร้างความร่วมมือในการส่งเสริมการลงทุน คณะได้หารือร่วมกับหน่วยงานพันธมิตร เช่น Business Sweden, Business Finland, Helsinki Partners รวมทั้งได้เข้าเยี่ยมคารวะและหารือโอกาสทางธุรกิจระหว่างไทย-สวีเดน ร่วมกับเอกอัครราชทูตไทย ณ กรุงสตอกโฮล์ม
รัฐบาลไทย-ข่าวทำเนียบรัฐบาล-ปลัดฯ กอบชัย นำผู้บริหารกระทรวงฯ เยี่ยมชมกระบวนการผลิตสินค้าเหล็ก พื้นที่จังหวัดระยอง
วันพฤหัสบดีที่ 23 ธันวาคม 2564
ปลัดฯ กอบชัย นําผู้บริหารกระทรวงฯ เยี่ยมชมกระบวนการผลิตสินค้าเหล็ก พื้นที่จังหวัดระยอง
นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมกระบวนการผลิตสินค้าเหล็ก บริษัท Posco TCS ณ นิคมอุตสาหกรรมอมตะซิตี้ จังหวัดระยอง
ปลัดฯ กอบชัย นําผู้บริหารกระทรวงฯ เยี่ยมชมกระบวนการผลิตสินค้าเหล็ก พื้นที่จังหวัดระยอง
วันนี้ (23 ธันวาคม 2564) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมกระบวนการผลิตสินค้าเหล็ก บริษัท Posco TCS พร้อมด้วย นายธนะ อัลลภาชน์ ผู้ตรวจราชการกระทรวงอุตสาหกรรม นายบรรจง สุกรีฑา เลขาธิการสํานักงานผลิตภัณฑ์มาตรฐานอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม นายพุทธิกรณ์ วิชัยดิษฐ อุตสาหกรรมจังหวัดระยอง นายวิโรจน์  โรจน์วัฒนชัย ผู้อํานวยการสถาบันเหล็กและเหล็กกล้าแห่งประเทศไทย ข้าราชการและเจ้าหน้าที่กระทรวงอุตสาหกรรม ร่วมลงพื้นที่เยี่ยมชม โดยมี Mr. Ha Kyung-Sik ท่านประธานบริษัท Posco TCS และคณะผู้บริหาร ให้การต้อนรับ ณ นิคมอุตสาหกรรมอมตะซิตี้ จังหวัดระยอง
สําหรับ บริษัท Posco TCS เป็นบริษัทผู้ผลิตเหล็กเคลือบสังกะสีคุณภาพสูงจากประเทศเกาหลีใต้ ก่อตั้งในประเทศไทย เมื่อปี พ.ศ. 2559 เพื่อตอบสนองความต้องการของการผลิตสินค้าในอุตสาหกรรมยานยนต์, อุตสาหกรรมเครื่องใช้ไฟฟ้าและอุตสาหกรรมก่อสร้าง ด้วยกําลังการผลิต 450,000 ตันต่อปี ซึ่งปัจจุบันนอกจากตลาดในประเทศแล้ว ยังส่งออกต่างประเทศในแถบเอเชียเป็นหลัก โดยบริษัท Posco TCS มุ่งเน้นผลิตสินค้าคุณภาพ เพื่อต้องการพัฒนาคุณภาพและเทคโนโลยี พร้อมขับเคลื่อนเศรษฐกิจประเทศไทย นอกจากนี้ บริษัท Posco TCS ยังให้ความสําคัญ กับสิ่งแวดล้อม สังคม และชุมชนบริเวณโดยรอบโรงงานอีกด้วย
รัฐบาลไทย-ข่าวทำเนียบรัฐบาล-ปรับระบบ เตียงผู้ป่วยใน กทม. รองรับโควิด-19
วันพฤหัสบดีที่ 24 มิถุนายน 2564
ปรับระบบ เตียงผู้ป่วยใน กทม. รองรับโควิด-19
....
นายแพทย์ ทวีศิลป์ วิษณุโยธิน โฆษก ศบค. ชี้แจงถึงการแก้ปัญหาจํานวนเตียงสําหรับผู้ติดเชื้อรายใหม่และผู้ป่วยขั้นวิกฤต ใน กทม. ว่า ผู้ติดเชื้อรายใหม่ส่วนใหญ่มีอาการป่วยระดับสีเขียว ให้ย้ายไปสังเกตอาการต่อใน Hospitel
.
ส่วนผู้ป่วยระดับ สีเหลือง และ สีแดง จะเพิ่มศักยภาพโรงพยาบาลในพื้นที่ เพิ่มอุปกรณ์การแพทย์ และอาจขอบุคลากรทางการแพทย์จากภาคเอกชนมาช่วย เพื่อให้สามารถรองรับผู้ป่วยอาการหนักได้ เช่น การสร้างสถานที่ และเตียง ICU สําหรับดูแลผู้ป่วยอาการหนักใน รพ.ราชวิถี เป็นต้น
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.อว. ถวายผ้ากฐินพระราชทานกระทรวง อว. ณ วัดบุญวาทย์วิหาร จ.ลำปาง
วันอังคารที่ 2 พฤศจิกายน 2564
รมว.อว. ถวายผ้ากฐินพระราชทานกระทรวง อว. ณ วัดบุญวาทย์วิหาร จ.ลําปาง
รมว.อว. ถวายผ้ากฐินพระราชทานกระทรวง อว. ณ วัดบุญวาทย์วิหาร จ.ลําปาง
รมว.อว. ถวายผ้ากฐินพระราชทานกระทรวง อว. ณ วัดบุญวาทย์วิหาร จ.ลําปาง
วันนี้ (30 ตุลาคม 2564) เวลา 13.30 น. ณ บุญวาทย์วิหาร อําเภอเมือง จังหวัดลําปางศ.(พิเศษ) เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.)เป็นประธานถวายผ้าพระกฐินพระราชทานกระทรวงการอุดมศึกษา วิทยาศาสตร์ วิจัยและนวัตกรรม ประจําปี 2564 พร้อมด้วย ผศ.ดวงฤทธิ์ เบ็ญจาธิกุล ชัยรุ่งเรือง เลขานุการรัฐมนตรีฯ และโฆษกกระทรวงฯ น.ส.พัชรินรุจา จันทโรจนานนท์ ที่ปรึกษา รมว.อว. นายเอกนัฎ พร้อมพันธุ์ ที่ปรึกษา รมว.อว. นายดนุช ตันเทอดทิตย์ ผู้ช่วยรัฐมนตรีฯ ศ.สิริฤกษ์ ทรงศิวิไล ปลัดกระทรวงฯ ศ.ศุภชัย ปทุมนากุล รองปลัดกระทรวงฯ รศ.พาสิทธิ์ หล่อธีรพงศ์ รองปลัดกระทรวงฯ น.ส.สุณีย์ เลิศเพียรธรรม ผู้ตรวจราชการกระทรวงฯ ผู้บริหารกระทรวง อว. ผู้ว่าราชการจังหวัดลําปาง หัวหน้าส่วนราชการ ผู้บริหารสถาบันอุดมศึกษา ข้าราชการ และประชาชนเข้าร่วม
เมื่อเดินทางถึง รัฐมนตรีว่าการกระทรวงการอุดมศึกษาฯ ถวายความเคารพพระบรมฉายาลักษณ์พระบาทสมเด็จพระเจ้าอยู่หัว ก่อนหยิบผ้าพระกฐินพระราชทานจากพาน เดินเข้าสู่พระอุโบสถไปยังโต๊ะหน้าพระสงฆ์ วางผ้าพระกฐินบนพานแว่นฟ้า แล้วเดินไปยังโต๊ะหมู่บูชาหน้าพระประธาน จุดธูปเทียนบูชาพระรัตนตรัย จากนั้นถวายเครื่องบริวารกฐิน ผู้บริหารกระทรวง อว. ถวายเครื่องไทยธรรมแด่พระสงฆ์ โดยยอดเงินที่ถวายผ้าพระกฐินพระราชทานกระทรวงการอุดมศึกษา วิทยาศาสตร์ วิจัยและนวัตกรรม ประจําปี 2564 เป็นจํานวนเงินทั้งสิ้น จํานวน 2,079,415.59 บาท